NARVA LINNAVOLIKOGU

MÄÄRUS
Narva
21.12.2010 nr 48
Narva munitsipaalsete haridus-, kultuuri- 
ja spordiasutuste pedagoogide töötasustamise kord

Määrus kehtestatakse kohaliku omavalitsuse korralduse seaduse § 6 lõike 2 ja 3 ning § 22 lõike 2 alusel
Linnavolikogu  m ä ä r a b:

§ 1. Reguleerimisala

Käesoleva määrusega kehtestatakse Narva munitsipaalsete haridus-, kultuuri- ja spordiasutuste (edaspidi – asutused) pedagoogide töötasustamise kord ja kuupalgamäärad.
§ 2. Juhtide kuupalgamäärad
(1) 
Munitsipaalkooli direktorile kehtestatakse kuupalgamäär sõltuvalt koolis õppivate õpilaste arvust:

alla 70 õpilase

- 830,85 eurot;
70 – 120 õpilast

- 885,18 eurot;
121 – 250 õpilast

- 920,97 eurot;
251 – 450 õpilast

- 1 039,20 eurot;
451 – 600 õpilast

- 1 105,03 eurot;
601 – 800 õpilast

- 1 184,92 eurot;
üle 800 õpilase
 
- 1 278,23 eurot.
(2)
Koolieelse munitsipaallasteasutuse direktorile kehtestatakse kuupalgamäär sõltuvalt rühmade arvust:

alla 8 rühma

- 729,00 eurot;
8-11rühma

- 775,00 eurot;
üle 11 rühma

- 824,00 eurot.
(3) Munitsipaalhuvikooli direktorile kehtestatakse kuupalgamäär sõltuvalt laste arvust:

alla 201 õpilase

- 878,00 eurot;
201 – 400 õpilast

- 939,00 eurot;
401 – 700 õpilast

- 976,00 eurot;
üle 700 õpilase

- 1 038,00 eurot.
(4) Direktori kuupalgamäära määramisel lähtutakse asutuse tegelikust komplekteerimisest seisuga jooksva aasta 10. jaanuar ja 10. september.

(5)
Direktori asetäitja õppe- ja kasvatustöö alal (õppealajuhataja) kuupalgamäär kehtestatakse direktori kuupalgamäärast kuni 15% madalam, kusjuures kuupalgamäära vähendamise samm on 5%. Kuupalgamäära ümardatakse lähima ülemise täisarvuni.
§ 3. Pedagoogide kuupalgamäärad
(1)
Klassiõpetajale, põhikooli ühe või mitme aine õpetajale, gümnaasiumi ühe või kahe aine õpetajale, tugispetsialistidele, erivajadustega õpilaste erikooli või erivajadustega õpilaste klassi õpetajale kehtestatakse kuupalgamäär, võttes arvesse pedagoogi vastavust kvalifikatsiooninõuetele ja talle atesteerimisel omistatud ametijärku:
noorempedagoog

- 608,44 eurot;
pedagoog

- 644,23 eurot;
vanempedagoog

- 736,26 eurot;
pedagoog-metoodik

- 889,01 eurot.
(2)
Muudele pedagoogidele kehtestatakse kuupalgamäär, võttes arvesse nende vastavust kvalifikatsiooninõuetele ja atesteerimisel omistatud ametijärku:
noorempedagoog
 
- 495,00 eurot;
pedagoog      

- 529,00 eurot;
vanempedagoog

- 620,00 eurot;
pedagoog-metoodik

- 757,00 eurot.
(3)
Käesoleva paragrahvi lõikes 2 toodud kvalifikatsiooninõuetele vastavate muude pedagoogide loetelu määratakse kindlaks pedagoogide riiklikult kinnitatud õigusaktiga (v.a käesoleva paragrahvi lõikes 1 nimetatud pedagoogid) ning asutusepidaja otsusega.
§ 4. Kuupalgamäärade rakendamine

(1)
Käesoleva korra paragrahvi 2 lõikes 2 ja paragrahvi 3 lõikes 2 toodud kuupalgamäärad rakendatakse kõrgharidusega juhtide ja pedagoogide puhul.

(2) Käesoleva korra paragrahvi 2 lõikes 2 toodud keskeriharidusega juhi kuupalgamäär ja käesoleva korra paragrahvi 3 lõikes 2 toodud kvalifikatsiooninõuetele vastava keskeriharidusega pedagoogi kuupalgamäär on 6,5% võrra madalam sõltuvalt õpilaste samast arvust kõrgharidusega juhi kuupalgamäärast ja sama ametijärku omavate kõrgharidusega pedagoogi kuupalgamäärast. Kuupalgamäära ümardatakse lähima ülemise täisarvuni.
§ 5. Palgamäärade suurendamine

(1) Käesoleva korra paragrahvi 3 lõikes 1 nimetatud klassijuhataja ülesandeid täitvatele õpetajatele makstakse igakuiselt lisatasu vastavalt ametijärgule vähemalt:
1) põhikooliastme klassides:

a) noorempedagoog


- 91,39 eurot;

b) pedagoog



- 96,51 eurot;

c) vanempedagoog


- 110,57 eurot;

d) pedagoog-metoodik

- 133,58 eurot.

2) gümnaasiumiastme klassides või õhtuse- ja kaugõppevormi puhul:

a) noorempedagoog


- 61,36 eurot;

b) pedagoog



- 64,55 eurot;

c) vanempedagoog


- 74,14 eurot;

d) pedagoog-metoodik

- 89,48 eurot.
(2) Sõltuvalt õpilaste arvust erivajadustega laste eriasutuse juhi kuupalgamäär ja erivajadustega lapsi kasvatava või õpetava pedagoogi ametijärgule vastav kuupalgamäär suurendatakse 10% võrra.

(3) Mitte-eesti kasvatus- ja õppekeelega asutustes eesti keelt vähemalt C1-tasemel valdava (või haridust eesti keeles omandanud) eesti keele õpetaja ametijärgule vastav kuupalgamäär suurendatakse olenevalt pedagoogi kvalifikatsioonist kuni 25% võrra, kusjuures kuupalgamäära suurendamise samm on 5%.

(4) Mitte-eesti kasvatus- ja õppekeelega asutustes eesti keelt vähemalt C1-tasemel valdava (või haridust eesti keeles omandanud) ning lapsi eesti keeles kasvatava või õpetava pedagoogi ametijärgule vastav kuupalgamäär suurendatakse olenevalt pedagoogi kvalifikatsioonist kuni 25% võrra, kusjuures kuupalgamäära suurendamise samm on 5%.

(5) Juhi ja pedagoogi ametijärkudele vastavad kuupalgamäärad võib suurendada kuni 20% võrra kvalifikatsiooni ja muude tööeripära iseloomustavate näitajate alusel. Suurendamine peab olema põhjendatud. Kuupalgamäära suurendamise samm on 5%.

(6) Kuupalgamäärasid suurendatakse aastaeelarves töötasudeks määratud summa piires.
§ 6. Lisatasude, toetuste ja preemiate määramine

(1)
Vahetu tööandja võib määrata juhile ja pedagoogile aastaeelarves töötasudeks ettenähtud summa piires:

1) lisatasu täiendavate tööülesannete täitmise ja tulemusliku töö eest (v.a lisatasu klassijuhataja ülesandeid täitvale õpetajale);

2) ühekordseid toetusi ja preemiaid, mille maksmise tingimused ja korra on kehtestatud ühtse põhimõtte alusel asutuse kõigile töötajatele. 

(2)
Käesoleva paragrahvi lõike 1 punktis 1 nimetatud lisatasu määr on kokku kuni 50% pedagoogi põhipalgast kuus, arvestades seda, et põhipalk on määratud pedagoogi ametijärgule vastava kuupalgamäära või suurendatud kuupalgamäära alusel.

(3) 
Käesoleva paragrahvi lõike 1 punktis 2 nimetatud ühekordsete toetuste ja preemiate määr on kuni 100% pedagoogi põhipalgast, arvestades seda, et põhipalk on määratud pedagoogi ametijärgule vastava kuupalgamäära või suurendatud kuupalgamäära alusel.

§ 7. Aastaeelarves töötasudeks määratud summa moodustamine

Pedagoogide töötasustamiseks nähakse ette vahendeid kuni 5% ulatuses aastaeelarves töötasudeks määratud summast asendustööde tasustamiseks, töö tasustamiseks õhtusel ja öisel ajal ning puhkepäevadel, samuti puhkusetasu arvestamise korraga seotud lisavahenditeks.

§ 8. Rakendussätted

Tunnistada kehtetuks Narva Linnavolikogu 06.03.2008 määrus nr 13 “Narva munitsipaalsete haridus-, kultuuri- ja spordiasutuste juhtide ja pedagoogide töötasustamise kord”.
§ 9.   Määrus rakendub alates 01.01.2011. a.

§ 10. Määrus jõustub seadusega sätestatud korras.

Mihhail Stalnuhhin

